Mikelov fosil

**Mikelov fosil**predstavlja stenu sa uklesanom slikom svog vlasnika u kojoj je njegova duša boravila sve dok je nije oslobodio gospodin Amagi.

## Pozadina

Pre nekoliko miliona godina, kada je drevna rasa već bila na rubu egzistencije, primorana da napusti Zemlju pod pritiskom ljudi, njen vladar ― Mikel, u saglasnosti sa ostalim pripadnicima vrste, pretvara svoje telo u kameni fosil, nepokretnu ljušturu u kojoj će njegova duša boraviti sve dok se ne pojavi neko dostojan da ga oslobodi. Kako bi bio potpuno siguran da će plan uspeti, Mikel određuje Fukua za svog glasnika i dodeljuje mu zadatak da pronađe osobu koja će ga osloboditi, kao i ovlašćenje da preuzme kontrolu nad njegovim umom ukoliko pokuša da udustane od ispunjenja misije. Kako je rasa u narednom periodu izumrla naglim opadanjem brojnosti plemena, ova sveta relikvija, bila je jedino što je ostalo kao trag postojanja drevnih na Zemlji.

Mikelov fosil ostaće netaknut desetinama hiljada godina, sve dok ga ne pronađe poznati japanski paleontolog Amagi u ogromnoj santi leda tokom jedne od svojih ekspedicija na Antarktiku. Videvši da se konačno pojavio neko dostojan, Fuku, kao Mikelov glasnik obraća se Amagiju nudeći mu da spasi život svoje ćerke Mikaru čije je zdravstveno stanje bilo jako loše, ako oslobodi Mikelovu dušu, pod uslovom da se odrekne sopstvenog tela i dela njene duše. Vođen jedino željom da spasi ćerkin mladi život, Amagi pristaje i vadi fosil iz njegovog vekovnog jezgra, nakon čega ih Fuku transportuje u paralelnu dimenziju stvorenu upravo za budući Mikelov boravak.

Ubrzo zatim, Mikeov fosil biva položen u temelj matičnog dvorca dimenzije tačno ispod centralnog stuba kroz koji teče zlatni lanac Mikelovog DNK. Tu na vrhu lanca, Amagi žrtvuje svoje telo kao ljušturu potrebnu za Mikelovo oživljavanje i pretvara se u spiritualni plamen koji postaje gornji završetak lanca. Time, Mikel konačno biva oživljen iz fosilnog oblika, spreman da otpočne svoju misiju vraćanja drevne rase.

## Karakteristike

### Izgled

Mikelov fosil je stena nepravilnog loptastog oblika, sa zapreminom od preko 10 metara kubnih. Na njegovoj prednjoj strani, nalazi se uklesani reljef koji prikazuje sklupčanog Mikela sa ispruženim dlanovima koji se naslanjaju na kolena. Po svoj prilici, ovakav Mikelov prikaz predstavlja tugu i samoću koju je trpeo nekoliko stotina hiljada godina.

### Uloga

Primarna svrha Mikelovog fosila bila je čuvanje njegove duše sve dok se ne pronađe neko ko će je osloboditi. Ova funkcija, omogućila je Mikelu da preživi više stotina hiljada godina u stanju sličnom hibernaciji, ali i da zadrži sposobnost da u njemu razmišlja i posmatra akcije koje su se na Zemlji odvijale u proteklom periodu.

Međutim, da bi Mikelova duša bila oslobođena iz fosilnog oblik, bilo je neophodno podneti ljudsku žrtvu čije će telo biti upotrebljeno kao ljuštura za boravak Mikelove duše koja će poprimiti oblik istih fizičkih karakteristika kao ono koje je uklesano na fosilu, i duša pretvorena u spiritualni plamen koji će biti spojen sa fosilom pomoću ogromnog zlatnog lanca Mikelove DNK koja protiče kroz centralni stub dvorca unutar paralelne dimenzije.

Ipak, po nagodbi koji je Fuku ostvario sa Amagijem, za Mikelov opstanak bila je potrebna još i polovina duhovne energije njegove ćerke Mikaru kako bi njegovo telo imalo izvor snage koji će ga održati u životu. Međutim, kako su se njegova volja i Mikaruina DNK konstantno opirali jedno drugom, Mikelovo uskrsnuće nikada nije u potpunosti sprovedeno što je dovelo do taga da njegovo novo telo postane podložno čestim fizičkim nestabilnostima.

Treća, i verovatno ključna funkcija Mikelovog fosila bila je mentalne prirode. Naime, dokle god fosil postoji, Mikel nije u mogućnosti da svojevoljno odustane od ispunjenja svoje misije oživljavanja drevne rase. Međutim, ukoliko fosil bude uništen, Mikelu će biti vraćena slobodna volja i moć samostanog rasuđivanja.